**Razdjel: 109 MINISTARSTVO PRAVOSUĐA, UPRAVE I DIGITALNE TRANSFORMACIJE**

**Glava: 10980 OPĆINSKI SUD U POŽEGI**

**OBRAZLOŽENJE POSEBNOG DIJELA FINANCIJSKOG PLANA**

**2025. godina**

Aktivnost: A641000

Rashodi za zaposlene iznose 1.614.000,00 eura. Izračun je temeljen na važećoj osnovici za izračun plaće dužnosnika, službenika i namještenika, te pripadajućim koeficijentima za svako radno mjesto. U izračun su također uključeni i minuli rad, dodatak za vjernost kao aktivna i pasivna dežurstva (prekršajna i kaznena) sudaca prema Pravilniku o naknadama za dežurstva sudaca, državnih odvjetnika i zamjenika državnih odvjetnika (NN 106/23). U rashode za zaposlene uključen je i iznos od 41.400,00 eura za zapošljavanje po Detaljnom planu izlaganja na javni uvid podataka prikupljenih katastarskom izmjerom, osnivanja, obnove i otvaranja zemljišnih knjiga i iznos od 6.480,00 eura za prekovremeni rad za provedbu aktivnosti sređivanja i digitalizacije arhivske građe na sudovima u sklopu inicijative NPOO C2.2.

Ostali rashodi za zaposlene planirani su u skladu sa pravima djelatnika koji proizlaze iz kolektivnog ugovora u ukupnom iznosu od 72.900,00 eura, a odnose se na božićnicu i regres, jubilarne nagrade, otpremnine, dar za Sv. Nikolu, pomoć za bolovanje, posmrtnu pripomoć i rođenje djeteta.

Naknade za prijevoz na posao i s posla u iznosu od 49.770,00 eura izračunate su na temelju stvarnog broja službenika i namještenika te pravosudnih dužnosnika, a koji ostvaruju pravo na ovu naknadu. Cijena mjesečne karte u skladu je sa trenutno važećim cjenikom autoprijevoznika.

Za materijalne rashode planirana su sredstva u ukupnom iznosu od 472.070,00 eura. U odnosu na prethodno razdoblje došlo je do povećanja nekih od rashoda, a najviše na materijalu i dijelovima za tekuće i investicijsko održavanje, usluge za tekuće i investicijsko održavanje građevinskog objekta, postrojenja i opreme te prijevoznih sredstava. Razlog tomu su značajne promjene odnosno porasti cijena sirovina i materijala na tržištu te poskupljenje usluga. Stručno usavršavanje zaposlenika je povećano zbog polaganja pravosudnog ispita za sudačkog vježbenika, te obnove certifikata za javnu nabavu. . Na godišnjoj razini potrebno je napraviti redovne servise klima uređaja, službenih vozila, kotlovnice, vatrogasnih aparata, te je na tekuće održavanje planirano utrošiti 15.000,00 eura. S obzirom na najavljene odlaske u mirovinu, u planu su i nova zapošljavanja te su na poziciji usluge promidžbe i materijala planirana sredstva u iznosu od 4.000,00 eura. U 2025. godini planiraju se, uz redovne preglede, obaviti i sistematski pregledi pravosudnih dužnosnika. Intelektualne usluge ovise o obujmu primljenih rješenja za isplatu nagrade odvjetnicima, vještacima, sucima porotnicima, a planirana sredstva iznose 128.000,00 eura.

Financijski rashodi su planirani u iznosu do 3.040,00 eura, a odnose se na naknade za bankarske usluge i zatezne kamate.

Vlastiti prihodi se ostvaruju od usluga kopiranja i tehničkog snimanja na medijske uređaje (audio-vizualne snimke) strankama u postupku u sudskim spisima. Planirana sredstva na ovoj poziciji iznose 800,00 eura. Ostvareni prihodi biti će utrošeni na rashode za uredski materijal.

Aktivnost: A641001

Planirani rashodi za jednostavni stečaj potrošača iznose 16.000,00 eura – usluge telefona, pošte i prijevoza 10.000,00 eura, intelektualne usluge 5.000,00 eura, te naknade za rad predstavničkih i izvršnih tijela, povjerenstava i slično 1.000,00 eura.

**2026. godina**

Aktivnost: A641000

Rashodi za zaposlene ukupno iznose 1.769.632,00 eura, Izračun je temeljen na važećoj osnovici za izračun plaće dužnosnika, službenika i namještenika te pripadajućim koeficijentima za svako radno mjesto u sudu. U izračun su također uključeni i minuli rad, dodatak za vjernost, aktivna i pasivna dežurstva (prekršajna i kaznena) sudaca te prekovremeni rad prekršajnog i zemljišnoknjižnog odjela suda. U rashode za zaposlene uključen je i iznos od 128.300,00 eura za zapošljavanje po Detaljnom planu izlaganja na javni uvid podataka prikupljenih katastarskom izmjerom, osnivanja, obnove i otvaranja zemljišnih knjiga i iznos od 6.480,00 eura za prekovremeni rad za provedbu aktivnosti sređivanja i digitalizacije arhivske građe na sudovima u sklopu inicijative NPOO C2.2.

Ostali rashodi za zaposlene planirani su u skladu sa pravima djelatnika koji proizlaze iz kolektivnog ugovora u ukupnom iznosu od 69.800,00 eura, a odnose se na božićnicu i regres, jubilarne nagrade, otpremnine, dar za Sv. Nikolu, pomoć za bolovanje, posmrtnu pripomoć i rođenje djeteta.

Naknade za prijevoz na posao i s posla u iznosu od 52.310,00 eura izračunate su na temelju stvarnog broja službenika i namještenika te pravosudnih dužnosnika, a koji ostvaruju pravo na naknadu.

Za materijalne rashode planirana su sredstva u ukupnom iznosu od 474.510,00 eura. U odnosu na prethodna razdoblja planirana su povećanja nekih od rashoda. Na godišnjoj razini potrebno je napraviti redovne servise klima uređaja, službenih vozila, kotlovnice, vatrogasnih aparata, te je na tekuće održavanje planirano utrošiti 13.000,00 eura. Zakupnine i najamnine su veće u odnosu na prijašnja razdoblja jer se planiraju uzeti u najam novi multifunkcionalni uređaji za printanje i kopiranje. U 2026. godini planirana su sredstva u iznosu od 10.000,00 eura za zdravstvene usluge, odnosno za sistematske preglede službenika i namještenika koji na njih ostvaruju pravo prema kolektivnom ugovoru. Intelektualne usluge ovise o obujmu primljenih rješenja za isplatu nagrade odvjetnicima, vještacima, sucima porotnicima, a planirana sredstva iznose 110.000,00 eura.

Financijski rashodi su planirani u iznosu do 3.540,00 eura, a odnose se na naknade za bankarske usluge i zatezne kamate.

Vlastiti prihodi se ostvaruju od usluga kopiranja i tehničkog snimanja na medijske uređaje (audio-vizualne snimke) strankama u postupku u sudskim spisima. Planirana sredstva na ovoj stavci iznose 800,00 eura. Ostvareni prihodi biti će utrošeni na rashode za uredski materijal.

Aktivnost: A641001

Planirani rashodi za jednostavni stečaj potrošača iznose 16.000,00 eura – usluge telefona, pošte i prijevoza 10.000,00 eura, intelektualne usluge 5.000,00 eura, te naknade za rad predstavničkih i izvršnih tijela, povjerenstava i slično 1.000,00 eura.

**2027. godina**

Aktivnost: A641000

Rashodi za zaposlene iznose ukupno 1.791.827,00 eura. Izračun je temeljen na važećoj osnovici za izračun plaće dužnosnika, službenika i namještenika te pripadajućim koeficijentima za svako radno mjesto u pravosudnom tijelu. U izračun su također uključeni i minuli rad, dodatak za vjernost, aktivna i pasivna dežurstva (kaznena i prekršajna) sudaca te prekovremeni rad prekršajnog i zemljišnoknjižnog odjela suda. U rashode za zaposlene uključen je i iznos od 128.300,00 eura za zapošljavanje po Detaljnom planu izlaganja na javni uvid podataka prikupljenih katastarskom izmjerom, osnivanja, obnove i otvaranja zemljišnih knjiga.

Ostali rashodi za zaposlene planirani su u skladu sa pravima djelatnika koji proizlaze iz kolektivnog ugovora u ukupnom iznosu od 66.100,00 eura, a odnose se na božićnicu i regres, jubilarne nagrade, otpremnine, dar za Sv. Nikolu, pomoć za bolovanje, posmrtnu pripomoć i rođenje djeteta.

Naknade za prijevoz na posao i s posla u iznosu od 52.310,00 eura izračunate su na temelju stvarnog broja službenika i namještenika te pravosudnih dužnosnika, a koji ostvaruju pravo na ovu naknadu.

Za materijalne rashode planirana su sredstva u ukupnom iznosu od 465.010,00 eura. Na nekim pozicijama došlo je do porasta rashoda zbog povećanja cijena materijala i usluga. Na godišnjoj razini potrebno je napraviti redovne servise klima uređaja, službenih vozila, kotlovnice, vatrogasnih aparata, te je na tekuće održavanje planirano utrošiti 13.000,00 eura. Intelektualne usluge ovise o obujmu primljenih rješenja za isplatu nagrade odvjetnicima, vještacima, sucima porotnicima, a planirana sredstva iznose 110.000,00 eura.

Financijski rashodi su planirani u iznosu do 3.040,00 eura, a odnose se na naknade za bankarske usluge i zatezne kamate.

Vlastiti prihodi se ostvaruju od usluga kopiranja i tehničkog snimanja na medijske uređaje (audio-vizualne snimke) strankama u postupku u sudskim spisima. Planirana sredstva na ovoj poziciji iznose 800,00 eura. Ostvareni prihodi biti će utrošeni na rashode za uredski materijal.

Aktivnost: A641001

Planirani rashodi za jednostavni stečaj potrošača iznose 16.000,00 eura – usluge telefona, pošte i prijevoza 10.000,00 eura, intelektualne usluge 5.000,00 eura, te naknade za rad predstavničkih i izvršnih tijela, povjerenstava i slično 1.000,00 eura.